
Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ  НА ОБЩИНА БУРГАС

Относно:  Извършване на замяна по реда на чл.21, ал.4, предл. второ и ал.5 от Закона за общинската собственост (ЗОС) на реална част, попадаща в улица от имот, собственост на Българската православна църква, подлежаща на отчуждаване, с имот - частна общинска собственост.

УВАЖАЕМИ ОБЩИНСКИ СЪВЕТНИЦИ,
Със Заповед № 422/13.06.1991г. и Заповед №1044/14.09.2005г. на Община Бургас, е одобрено изменение на Плана за регулация в частта на бивш кв.256 по плана на гр.Бургас, от който се обособяват нови кв.51, кв.51а, кв.51б в ж.к.„Възраждане“, гр.Бургас.
С одобрения план за улична регулация в участъка между нови о.т.508а – о.т.508б и продължението й към ул.„Цар Асен“ в комплекса се засяга имот, собственост на Българската православна църква, съгласно влязло в сила решение от 28.01.1998г. на БОС по гр.дело №1907г. по описа за 1995г., с което е възстановено право на собственост върху 1/2 ид. част от бивш парцел І, целият с площ 1070 кв.м в бивш кв.256 по предходен план на гр.Бургас, одържавен с Акт №1365/06.06.1951г. за държавна собственост.
Със Заповед № РД-11-758/14.09.1999г. на Областен управител на гр.Бургас е отписана в полза на Църковно настоятелство при храм „Св.Георги“, с.Зидарово, община Созопол, Област Бургас, възстановената 1/2 ид. част от бивш парцел І, целият с площ 1070 кв.м в бивш кв.256 по предходния план на гр.Бургас, ведно с трети етаж от построената в имота триетажна масивна сграда със съответните идеални части от общите части на сградата, с административен адрес: гр.Бургас, ул.„Фердинандова“ №76.
Видно от комбинирана скица №48-00-7/12.04.2010г. – извадка от действащ и предходен план на ж.к.„Възраждане“, гр.Бургас, се установява, че


части от бивш парцел І в бивш кв.256 попадат по действащия ПУП-ПРЗ в нов УПИ І-7250 в нов кв.51„а“, целият с площ 379 кв.м, в нов УПИ І в нов кв.51„б“, отреден за изградения девететажен жилищен блок №101 и в останалата си част (156 кв.м) - в улична регулация.
В одобрената КК на гр.Бургас, част от възстановената собственост на църквата върху земя и сграда, е обособена в ПИ с идентификатор 07079.614.394 с площ 374 кв.м, съответстващ на УПИ І-7250 в нов кв.51„а“, целият с площ 379 кв.м, като останалите 156 кв.м, попадат в улица с идентификатор 07079.614.250.
Видно от приложената скица - извадка от действащия ПУП-ПРЗ на ж.к.„Възраждане“, гр.Бургас, не съществува друга възможност за осигуряване на достъп до обособените обекти в партера на девететажния жилищен блок №101 с магазини, построен в УПИ І, кв.51„б“ на посочения комплекс, което обуславя необходимостта от провеждане на отчуждително производство по отношение на 156/1070 кв.м ид.части от засегнатия имот – бивш парцел І, целият с площ 1070 кв.м в бивш кв.256 по предходен план на гр.Бургас.
С писмо вх.№ 48-00-8/06.02.2014г. в Община Бургас, Църковно настоятелство при храм „Св.Георги“, с.Зидарово, община Созопол, Област Бургас, отправя искане за обезщетение за разликата между възстановеното право на собственост върху 1/2 ид. част от бивш парцел І, целият с площ 1070 кв.м в бивш кв.256 по предходен план на гр.Бургас и площта на собствения им УПИ І-7250, целият с площ 379 кв.м в кв.51а по плана на ж.к.„Възраждане“, гр.Бургас, изчислена в размер на 156 кв.м, попадаща в улица в участъка от о.т. 508а – о.т.508б на действащия регулационен план.
Искането е разгледано от комисия, назначена със Заповед №2245/29.08.2013г. на Кмета на Община Бургас, която с решение, обективирано в Протокол от 10.10.2014г. е изразила положително становище по искането на Църковно настоятелство при храм „Св.Георги“,  с.Зидарово, за обезщетение  за частта от 156 кв.м., попадаща в улична регулация по действащия план на к-с „Възраждане“, гр.Бургас, предмет на отчуждаване при условията на чл.21, ал.4 от ЗОС, чрез замяна с равностоен имот – частна общинска собственост по постигнато споразумение.
В Община Бургас е постъпило искане с вх. рег. №48-00-8/1/27.01.2016г. от Председателя на Църковно настоятелство при храм „Св.Георги“, с.Зидарово, община Созопол, за внасяне в Общински съвет – Бургас за одобряване на постигнато предварително съгласие за извършване на замяна, по силата на която, настоятелството да прехвърли на Община Бургас правото на собственост върху 156/1070 кв.м ид.части от бивш парцел І, целият с площ 1070 кв.м в бивш кв.256 по предходен план на гр.Бургас, попадащи в улична регулация по действащия план на ж.к.„Възраждане“, гр.Бургас, като в замяна, Община Бургас ще прехвърли на Църковното настоятелство, правото на собственост върху имот, актуван с Акт №8255/10.02.2016г. за частна общинска собственост, представляващ едноетажна нежилищна сграда, застроена върху 91кв.м с идентификатор 07079.619.125.1 по КК на гр.Бургас, находяща се в ж.к.„Бр.Миладинови“, гр.Бургас, подходяща за разкриване на социална трапезария за нуждите на бедни и болни хора. 
	С оглед икономия на бюджетен ресурс, както и за реализиране правото на равностойно обезщетение на собственика на имота, засегнат от отчуждителното производство, Община Бургас счита за целесъобразно да се извърши исканата замяна на отчуждавания имот с посочената общинска сграда, за което има постигнато предварително съгласие за това. Този способ е допустим и съответства на нормата на чл.21, ал.4, предложение второ от ЗОС, преди издаване заповед за отчуждаване.
	Съгласно изискванията на чл.22, ал.3 от ЗОС са възложени и изготвени от оценител на имоти, член на КНОБ, пазарни оценки на отчуждаваната идеална част от имота, собственост Църковно настоятелство при храм „Свети Георги“, с.Зидарово, община Созопол (57 501,60 лв.) и на общинската сграда, предложена за замяна (58 220 лв.).
Данъчната оценка на 156/1070 кв.м ид.части от бивш парцел І, целият с площ 1070 кв.м в бивш кв.256 по предходен план на гр.Бургас, изчислена по реда на ЗМДТ е в размер на 7542лв.
Данъчната оценка на сграда с идентификатор 07079. 619.125.1 по КК на гр.Бургас, със застроена площ 91кв.м, находяща се в к-с „Бр.Миладинови“, гр.Бургас е в размер на 30 661,10 лв.
	В Годишната програма за управление и разпореждане с имоти – общинска собственост за 2017г., приета с Решение на Общински съвет –Бургас по т.2 на проведеното на 31.01.2017г. заседание (Протокол №23),  в раздел  VІ,  т.3 „Други“ са включени за отчуждаване 156/1070 кв.м ид.части от бивш парцел І в бивш кв.256 по предходен план на гр.Бургас, целият с площ 1070 кв.м, попадащи в улична регулация по действащия план на ж.к.„Възраждане“, гр.Бургас .
	Предвид изложеното и на основание чл. 60, ал. 1 от Правилника за организацията и дейността на общинския съвет и взаимодействието му с общинската администрация на Община Бургас предлагам Общински съвет – Бургас, на основание чл.21, ал.1, т.8 от Закона за местното самоуправление и местната администрация, чл.8, ал.9, т.3 от Закона за общинската собственост (ЗОС), във връзка с чл.21, ал.4, предл. второ и ал.5 от ЗОС, да вземе следните

Р Е Ш Е Н И Я:

І. ВКЛЮЧВА в Годишната програма за управление и разпореждане с имотите – общинска собственост за 2017г., приета с Решение на Общински съвет –Бургас по т.2 на проведеното на 31.01.2017г. заседание (Протокол №7), в раздел VІ, нова т.4 – „Отчуждаване, чрез замяна“, недвижим имот, актуван с Акт №8255/10.02.2016г. за частна общинска собственост, представляващ едноетажна сграда с идентификатор  07079.619.125.1 по одобрена КК на гр.Бургас, застроена върху 91 кв.м. предназначена за замяна с имот, собственост на Българската православна църква, подлежащ на отчуждаване по реда на ЗОС, включен в цитираната програма (Раздел VІ, т.3 Други). 
ІІ. ОДОБРЯВА предварителното съгласие постигнато с Църковно настоятелство при храм „Св.Георги“, с.Зидарово, община Созопол, ЕИК 175966089 за извършване на замяна, по силата на която Църковното настоятелство прехвърля на Община Бургас, правото на собственост върху собствените си 156/1070 кв.м ид.части от бивш парцел І в бивш кв.256 по предходен план на гр.Бургас, целият с площ 1070 кв.м, попадащи в улична регулация по действащия план на ж.к.„Възраждане“, гр.Бургас, между о.т.508а – о.т.508б, идентични с част от ПИ с идентификатор 07079.614.250 по одобрената КК на гр.Бургас, на стойност 57 501,60 (петдесет и седем хиляди петстотин и един лева и шестдесет стотинки) лв., представляваща пазарната оценка на имота, в замяна на което Община Бургас прехвърля на Църковно настоятелство при храм „Св.Георги“, с.Зидарово, община Созопол, ЕИК 175966089, правото на собственост върху  сграда, актувана с Акт №8255/10.02.2016г. за частна общинска собственост с идентификатор 07079.619.125.1 по одобрена КК на гр.Бургас, застроена върху 91 кв.м, състояща се от три помещения, ведно с правото на строеж върху общинска земя, съответстваща на ПИ с идентификатор 07079.619.125 по КК на гр.Бургас, при граници на поземления имот: 07079.620.21, 07079.619.17, 07079.619.15, 07079.619.11 и 07079.619.9  на стойност 58 220 (петдесет и осем хиляди двеста и двадесет лева)лв., представляваща пазарната оценка на сградата.
Приложение: Акт №8255/10.02.2016г. за частна общинска собственост; Заявления вх.№ 48-00-8/1/27.01.2016г. и вх.№ 48-00-8/06.02.2014г. в Община Бургас от Църковно настоятелство с.Зидарово, Протокол от 10.10.2014г. на Комисия, назначена със Заповед №2245/29.08.2013г. на Кмета на Община Бургас,  Комбинирана скица №48-00-7/12.04.2010г. – извадка от действащ и предходен план на ж.к.„Възраждане“, гр.Бургас, Скица №15-140432-29.03.2017г., издадена от СГКК-гр.Бургас, Справка от КК на гр.Бургас за ПИ с ид. 07079.614.250; удостоверение за данъчна оценка; експертни оценки на оценител на имоти – 2 броя.


ДИМИТЪР  НИКОЛОВ
Кмет на Община Бургас

